b'\n_START_ARTICLE_\nAgnes Cecilija\n_START_SECTION_\nVsebina\n_START_PARAGRAPH_\nNora je dekle, ki je pri petih letih v prometni nesre\xc4\x8di izgubila oba star\xc5\xa1a. Od takrat so si jo njeni sorodniki deset let podajali od rok do rok, dokler ni ostala pri o\xc4\x8detovi teti Karin, ki je knji\xc5\xbeni\xc4\x8darka in njenemu mo\xc5\xbeu Andersu, ki je u\xc4\x8ditelj v gimnaziji. Karin in Anders imata tudi sina Daga, Norine starosti. K dru\xc5\xbeini pripada tudi pes z imenom Ludde. Nora je imela vedno ob\xc4\x8dutek, da ne spada k dru\xc5\xbeini, kot da bi jo podzavestno odrivali, a v resnici so ji bili edini sorodniki, ki so ji lahko bili kot prava dru\xc5\xbeina._NEWLINE_A nenavadne stvari se za\xc4\x8dnejo pojavljati v Norinem \xc5\xbeivljenju, ko se s svojo novo dru\xc5\xbeino preselijo v novo stanovanje. Nora pogosto sli\xc5\xa1i korake, ki se pribli\xc5\xbeujejo njeni sobi, a se ustavijo na pragu njene sobe in jo opazujejo. A koraki nikoli niso imeli lastnika, bila je le du\xc5\xa1a, ki jo je prihajala opazovati. Isto\xc4\x8dasno s koraki je v njeni sobi za\xc4\x8dela te\xc4\x8di stara ura, ki naj ne bi nikoli ve\xc4\x8d tekla, a ura je vedno tekla v nasprotno smer. Vedno, ko so koraki izginili, je tudi ura prenehala biti. Kljub temu Nora ni bila nikoli prestra\xc5\xa1ena. Kadar je zasli\xc5\xa1ala neznane korake je \xc4\x8dutila lagodje in varnost, kot da bi jo tista du\xc5\xa1a varovala. Poleg korakov in nenavadne ure se je nenavadno obna\xc5\xa1al tudi njihov pes Ludde, ki si ni upal v njene prostore in kasneje pogosto pobegnil od doma. Nenavadna je bila tudi knjiga o Ruskih ljudskih pravlicah, v doma\xc4\x8di knji\xc5\xbenici, ki je sama od sebe padala na tla in vsebovala nenavadne verze. Posebna je bila tudi lutka, ki je bila videti kot \xc5\xbeiva in je imela okoli vratu medaljon v katerem je bila slika neke Cecilije, ko je bila stara sedemnajst let._NEWLINE_Nora s pomo\xc4\x8djo Daga in lutke posku\xc5\xa1a ugotoviti te nenavadna dogajanja, a naleti na dru\xc5\xbeinsko skrivnost, ki so jo vsi sorodniki posku\xc5\xa1ali pozabiti in izbrisati, da je obstajala.\n_START_SECTION_\nZbirka\n_START_PARAGRAPH_\nKnjiga je bila izdana v zbirki Andersenovi nagrajenci pri zalo\xc5\xbebi Mladinska knjiga.\n_START_SECTION_\nIzdaje in prevodi\n_START_PARAGRAPH_\nSlovenska izdaja iz leta 1998 (COBISS)\n_START_SECTION_\nPriredbe\n_START_PARAGRAPH_\nKnjiga je bila leta 1991 prirejena v film Agnes Cecilia - en s\xc3\xa4llsam historia.'